open-index/open-wikipedia-markdown huggingface dataset:
Avinurme muuseum-raudtee

**Avinurme muuseum-raudtee** on Avinurmes asuv 1,1 kilomeetri pikkune muuseum-raudtee, mis taastati algul 178,5-meetrise lõiguna Sonda–Mustvee raudteeliini 75. aastapäevaks. 2019. aastal pikendati raudteelõiku 1,1 kilomeetrini.

Esimese raudteelõigu ja veeremi aitas aastal 2001 taastada Eesti Põrnikate Klubi. Suurim lubatud kiirus lõigul on 7 km/h.

Kohalike entusiastide ja kooliõpilaste kaasabil renoveeriti 2002. aastal sild, 2016. aastal rajati ülesõidukoht ja tõkkepuu ning 2018. aastal avati uus jaamahoone.

2019. aastal ehitati valmis raudtee pikendus, mis teeb lõigu kogupikkuseks 1,1 km.

### Veerem
* bensiinimootoriga vedur MUZ-4 (Tudu metsakombinaadist)
* veduri järel on reisivagun PV40
* kinnine kaubavagun Altai 20T
* rongi koosseisus on ka platvormvagun ja kaevandusvagonett.

## Vaata ka
* Kitsarööpmeline raudtee Eestis
* Eesti Raudteemuuseum
* Eesti Muuseumraudtee
* Avinurme raudteejaam

## Viited

## Välislingid
* TuleTulemine: ikka edasi ja tagasi mööda kitsarööpmelist 178,5-meetrist teed. ERR Kultuur, 19. juuni 2014
* Maailma lühim tegutsev kitsarööpmeline raudtee sai Avinurmes oma jaamahoone. ERR uudised, 26. august 2018
* SONDA–MUSTVEE RAUDTEE 95. ajavakk.ee
Parczew

**Parczew** on linn Poolas Lublini vojevoodkonnas, Parczewi maakonna ja Parczewi valla halduskeskus. Parczew asub Lublini kesklinnast umbes 48 km põhjakirdes.

Kroonikate andmetel oli Parczewi küla olemas juba 13. sajandil. Magdeburgi linnaõigused sai Parczew 1401. aastal.

Horodło uniooni sõlmimise järel 1413. aastal peeti Parczewis kuni 16. sajandi teise pooleni mitmel korral Poola ja Leedu seimide ühisistungeid.

Aastatel 1975–1998 kuulus Parczew Biała Podlaska vojevoodkonna koosseisu.

## Viited
Adairi maakond (Iowa)

**Adairi maakond** (*Adair County*) on maakond Ameerika Ühendriikides Iowa osariigis.

Maakonna halduskeskus on Greenfield.

## Ajalugu
Maakond moodustati 15. jaanuaril 1851.

## Rahvastik
Elanike arv oli 2010. aasta rahvaloenduse järgi 7682.

Arvestuslik rahvaarvu muutus (1. juuli seisuga):

## Viited
Hrubieszów

**Hrubieszów** on linn Poolas Lublini vojevoodkonnas, Hrubieszówi maakonna keskus. Linn asub Ukraina piirist umbes kahe kilomeetri kaugusel, Lublinist ligikaudu 105 km kagus.

Asulat on ürikutes esimest korda mainitud 1254. aastal, Magdeburgi linnaõigused sai 1400. aastal.

Kuni 1802. aastani oli linna nimi Rubieszów.

Aastatel 1975–1998 kuulus Hrubieszów Zamośći vojevoodkonna koosseisu.

Hrubieszówis on sündinud poola kirjanik Bolesław Prus (1847–1912).

## Galerii

Hrubieszów - fotopolska.eu (295612).jpg
Hrubieszów - budynek (03).jpg
20170916 Hrubieszów 23.jpg


## Viited
Marleasing SA v La Comercial Internacional de Alimentacion SA

**Marleasing SA v La Comercial Internacional de Alimentacion SA** (1990) C-106/89 on oluline Euroopa Liidu kohtu kaasus, mis puudutab direktiivide kooskõlalise tõlgendamise küsimust. Täpsemalt, kohus otsustas kas Euroopa Liidu riikide kohtud peavad tõlgendama siseriikliku õigust Euroopa Liidu õiguse valguses isegi kui vastav direktiiv ei ole siseriiklikult vastu võetud. Koos asjaga *[[Von Colson ja Kamann v Land Nordrhein-Westfalen|Sabine von Colson ja Elisabeth Kamann v Land Nordrhein-Westfalen]]* oli oluline lahend direktiivide kaudse õigusmõju põhimõtte väljakujunemisel.

## Asjaolud
Hispaania äriühing *Marleasing SA* (Marleasing) esitas kohtusse nõue teise äriühingu *La Comercial Internacional de Alimentacion SA* (La Comercial) sundlõpetamiseks. Nõue põhjenduseks nad tõid välja, et La Comercial'i asutamisleping oli "alusetu, võltsitud tehing, mis oli loodud ainuüksi eesmärgiga petta La Comerciali võlausaldajaid". La Comercial aga vaidles vastu, et vastavalt direktiivi 68/151/EMÜ artiklile 11 asutamislepingu "alusetus" ei ole piisavaks põhjuseks äriühingu sundlõpetamiseks.

Hispaania kohus pöördus Euroopa Kohtusse eelotsuse taotlusega, küsides, kas on võimalik sundlõpetada ühingu alusel, mis ei ole loetletud direktiivi 68/151/EMÜ artiklis 11, kui liikmesriik ei ole võtnud vastu vastava direktiivi.

## Kohtuotsus
Vastates eelotsuse küsimusele Euroopa Kohus rõhutas kooskõlalise tõlgendamise olulisust siseriiklike vaidluste lahendamisel. Sealjuures kohus vastas eelotsuse küsimusele, et õiguse kohaldamisel liikmesriikide kohtud on kohustatud tõlgendama siseriikliku õigust EL õiguse valguses vaatamata sellele kas üks või teine direktiiv on siseriiklikult vastu võetud või mitte. 

## Välislingid

* Judgment of the Court (Sixth Chamber) of 13 November 1990. Marleasing SA v La Comercial Internacional de Alimentacion SA. Reference for a preliminary ruling: Juzgado de Primera Instancia e Instruccion no 1 de Oviedo - Spain. Directive 68/151/CEE - Article 11 - Consistent interpretation of national law. Case C-106/89.
Bantiki keel

**Bantiki keel** on Malai-Polüneesia keelte Filipiini rühma kuuluv keel, mida kõneldakse Indoneesias Sulawesi saarel Põhja-Sulawesi provintsis.

Bantiki keelt peetakse meeste keeleks. Seda räägivad peamiselt vanemad mehed. Naised räägivad malai keele manado murret.

Kõnelejate arv on umbes 3000.

## Viited

## Välislingid
Ryki

**Ryki** on linn Poolas Lublini vojevoodkonnas, Ryki maakonna ja Ryki valla halduskeskus. Ryki asub Lublinist ligi 60 km loodes.

Rykit on ürikutes kuningale kuuluva külana esmamainitud 1424. aastal. Linnaõigused sai Ryki 1782. aastal, kuid kaotas need 1810. aastal. Uuesti sai Ryki linnaõigused 1957. aastal.

1897. aastal moodustasid juudid 97% Ryki elanikest ja 1939. aastal 66%.

## Galerii

Ryki Poniatowski Palace 2012.08-1.jpg
Ryki poniatowskiego street-2.jpg


## Viited
Jasło

**Jasło** on linn Poolas Podkarpacie vojevoodkonnas, Jasło maakonna keskus. Jasło asub Wisłoka jõe ääres, Krosnost umbes 23 km lääneloodes ja Rzeszówist ligikaudu 50 km edelas.

Asulat on ürikutes esmamainitud juba 12. sajandil, linnaõigused sai 1365. aastal.

Jasło on oluline raudteesõlm.

Jasło on kütusetööstuse (naftarafineerimistehas) ja keemiatööstuse keskus. Linnas asub ka klaasivabrik.

1772. aastal läks Jasło esimese Poola jagamise tulemusel Habsburgide Austria keisririigi võimu alla.

Aastatel 1975–1998 kuulus Jasło Krosno vojevoodkonna koosseisu.

## Galerii

Ekonomik 4.jpg
Jasło, kościół Najświętszego Serca Pana Jezusa i Maryi i klasztor Sióstr Wizytek (HB1).jpg
Jasło, Starostwo Powiatowe (HB3).jpg


## Viited
337 eKr

**337. aasta eKr** oli 337. aasta enne meie ajaarvamist, Vana-Rooma ajaarvamise järgi *[[ab urbe condita]]* CDXVII (417). 

## Sündmused
*Vana-Rooma konsuliteks olid C. Sulpicius Longus ja P. Aelius Paetus.
*...

## Sündinud
*...

## Surnud
*Timoleon, Kreeka poliitik ja väejuht
Nisko

**Nisko** on linn Poolas Podkarpacie vojevoodkonnas, Nisko maakonna ja Nisko valla halduskeskus. Nisko asub Sani jõe ääres, Rzeszówist umbes 55 km põhjas.

Niskot on ürikutes esmamainitud 1439. aastal. Esimese Poola jagamise tulemusel läks 1772. aastal Habsburgide Austria keisririigi võimu alla. Raudteeühenduse sai Nisko 1900. aastal ja linnaõigused 1933. aastal.

## Galerii

City_center_of_Nisko,_Podkarpacie.jpg
Nisko - Urząd.JPG
Nisko widok na Osiedle w oddali Tysiaclecie.jpg


## Viited
Kołaczyce

**Kołaczyce** on linn Poolas Podkarpacie vojevoodkonnas Jasło maakonnas, Kołaczyce valla halduskeskus.

Kołaczyce asub Jasłost umbes 6 km põhja pool.

Kołaczycet on ürikutes esmamainitud 1339. aastal. Linnaõigused sai 1354. aastal. Kołaczyce kaotas linnaõigused 1919. aastal, kuid sai need tagasi 2010. aastal.

## Viited
Sauroni Suu

**Sauroni Suu** on kõrvaltegelane J. R. R. Tolkieni Keskmaa legendaariumis, Musta Isanda Sauroni teener ja saadik. 

Konkreetsemalt on temast juttu "Sõrmuste isanda" triloogia kolmanda raamatu "Kuninga tagasitulek" peatükis "Must värav avaneb". Peatükis on teda kirjeldatud halvaendelise moega ja üleni musta riietatud pika koguna, kes kandis kõrget kiivrit ning ratsutas võika välimusega suure musta hobuse seljas. Ta hobuse silmades lõõmas leek ja selle nägu sarnanes hirmuäratavale maskile, meenutades rohkem kolpa kui elavat pead.

## Ajalugu
### Päritolu ja asumine Sauroni teenistusse
Sauroni Suu on päritolult üks Mustadest Nuumenoorlastest, kes rajasid oma elupaigad Keskmaale Sauroni ülemvõimu aastatel ja kummardasid teda, olles võlutud tema kurjast tarkusest. Sauroni Suu õiget nime pole teada ja öeldakse, et ka ta ise on selle unustanud.

Ta asus Sauroni teenistusse Kolmandal Ajastul, kui too uuesti võimu koguma hakkas. Oma kavaluse tõttu kerkis ta kiiresti aina enam oma isanda soosingusse, teades palju Sauroni mõtetest ja saades tiitli Barad-dûri Kantsi Komandant. Samuti õppis ta musta nõiakunsti ja teda kirjeldatakse julmemana kui ükski ork.

### Sõrmuse Sõda
Sõrmuse Sõja lõpu paiku ilmus Sauroni Suu koos väikse kaaskonnaga kohtuma Musta Värava ette kogunenud Lääne rahvaste maleva ja nende juhtidega, eeskätt Gandalfi ja Aragorniga, keda ta püüdis veenda Sauronile alistuma. Vestluse käigus esitles ta võidukalt neile Frodo mithrilist rõngassärki ja sõlega haldjamantlit ning Jussi lühikest mõõka, püüdes sellega jätta muljet, et Sauron on Frodo vangistanud ja teda piinatakse Sauroni tingimustest keeldumise korral. Kui Gandalf nõudmistest siiski keeldus, kihutas Sauroni Suu vihasena tagasi ja õhutas sarvehuigetega Sauroni väed Lääne malevale kallale.

Tema ülejäänud saatuse kohta pole midagi täpset teada, kuid võib arvata, et ta langes järgnenud lahingus.

## Filmides
1980. aastal ilmunud animafilmis "The Return of the King" on talle hääle andnud Ameerika Ühendriikide näitleja Don Messick.

2003. aastal esilinastunud Peter Jacksoni filmis "Sõrmuste isand: Kuninga tagasitulek" kehastas Sauroni Suud Uus-Meremaa näitleja Bruce Spence. Stseen on sisse jäetud ainult filmi pikendatud versiooni, sest Jacksoni arvates polnud see kinoversiooni jaoks piisavalt psühholoogiliselt mõjuv.

## Viited

## Kirjandus
* Foster, Robert (2001). *Tolkien's World from A to Z: The Complete Guide to Middle-Earth*. Del Rey. ISBN 978-0345449764
* Tolkien, J. R. R. (1998). *[[Kuninga tagasitulek]]*. Tiritamm

## Välislingid
* Artikkel Sauroni Suust Tolkien Gateways (inglise keeles)
Hüperpind

**Hüperpind** (inglise keeles *hypersurface*) on geomeetrias hüpertasandi, tasandilise joone ja pinna mõistete üldistus. Hüperpind on muutkond või algebraline muutkond mõõtmega *n–1*, mis on integreeritud ümbritsevasse *n*-mõõtmelisse ruumi, tavaliselt eukleidilisse ruumi, afiinsesse ruumi või projektiivsesse ruumi. 

Hüperpind on (eukleidilises, afiinses või projektiivses) kahemõõtmelises ruumis tasandiline joon ja kolmemõõtmelises ruumis pind.

Näiteks, võrrand
:x_1^2+x_2^2+\cdots+x_n^2-1=0
määratleb algebralise hüperpinna mõõtmega *n–1* *n*-mõõtmelises eukleidilises ruumis. Seda hüperpinda (on ühtlasi sile muutkond) nimetatakse hüpersfääriks  või (*n-1*)-sfääriks.

Eestis ilmunud matemaatikaleksikon (2003) defineerib järgmiselt: "Hüperpind on (*n-1*)-mõõtmelise ruumi selliste punktide hulk, mille koordinaadid rahuldavad mingi *n* muutuja funktsiooni *F* korral võrrandit
:F(x_1, x_2, ..., x_n)=0. 

## Vaata ka
*Hüpertasand
*Hüpersfäär
*Kvadrik
*Nullhüperpind

## Viited
Matt Murray

**Matthew Murray** (sündinud 25. mail 1994 Thunder Bays Ontario provintsis) on Kanada jäähokimängija, kes mängib väravavahina NHL-i klubis Toronto Maple Leafs.

2012. aastal valis Pittsburgh Penguins ta NHL-i ''draft''is 83. valikuna. Enne seda mängis ta Ontario Hockey League'i klubis Sault Ste. Marie Greyhounds ja enne Penguinsi meeskonnaga liitumist American Hockey League'i klubis Wilkes-Barre/Scranton Penguins.

Debüüdi NHL-is tegi Murray 19. detsembril 2015 mängus Carolina Hurricanesi vastu. Samal hooajal võitis ta Penguinsiga Stanley karika. Stanley karikas võideti ka järgmisel hooajal, 2016–17, millega sai Murray NHL-i ajaloos esimeseks väravavahiks, kes on uustulnukana võitnud kaks Stanley karikat. Samuti püstitas ta NHL-i väravavahtide rekordi, kui võitis hooaegadel 2015–16 ja 2016–17 väljalangemismängudes uustulnukana enim mänge (22). Hooajal 2016–17 valiti ta lisaks hooaja uustulnukate sümboolsesse koosseisu (*[[NHL All-Rookie Team]]*).

2020. aasta oktoobris sõlmis Murray nelja-aastase lepingu Ottawa Senatorsiga.

2022. aasta juulis kaubeldi Murray Senatorsist Toronto Maple Leafsi.

2019. aasta jäähoki maailmameistrivõistlustel võitis Murray Kanada jäähokikoondise koosseisus hõbemedali.

## Viited

## Välislingid
* Matt Murray NHL.com lehel
* Matt Murray hockeydb.com lehel
Kyle Turris

**Kyle Turris** (sündinud 14. augustil 1989 New Westminsteris Briti Columbia provintsis) on Kanada jäähokimängija, kes mängib keskründajana NHL-i klubis Edmonton Oilers.

2007. aastal valiti ta NHL-i ''draft''is Phoenix Coyotesi poolt kolmanda valikuna. Coyotesi meeskonnas mängis ta NHL-is aastatel 2008–2011. Aastatel 2011–2017 kuulus ta Ottawa Senatorsi ridadesse. 2017. aasta novembris liitus ta Nashville Predatorsiga. 2020. aasta oktoobris sõlmis ta kaheaastase lepingu Oilersiga.

Lisaks NHL-ile on ta mänginud veel AHL-i klubis San Antonio Rampage ja hooajal 2012–13 NHL-i tööseisaku ajal Soome kõrgliiga klubis Oulun Kärpät.

Ta on kuulunud Kanada jäähokikoondisse 2014., 2018. ja 2019. aasta maailmameistrivõistlustel, millest viimasel korral võitis ta koondisega hõbemedali.

## Välislingid
* Kyle Turris NHL.com lehel
* Kyle Turris hockeydb.com lehel
KindlustusEst Kindlustusmaakler OÜ

KindlustusEst on asutatud 2000.a eesmärgiga pakkuda kindlustusteenust.  

2000-2005
KindlustusEst Kindlustusmaakler OÜ (edaspidi KindlustusEst) on Eesti erakapitalil põhinev osaühing, mis loodi 2000. aastal. 
Esialgu kandis ettevõte nime KindlustusEst OÜ ja tegutses kuni 2005. aastani kindlustusagentuurina, esindades kõiki Eestis tegutsevaid kindlustusseltse. Seoses kindlustustegevuse seaduse muudatusega 2005. aasta jaanuaris, mis ei võimaldanud agentidel esindada ühes kindlustusliigis mitut kindlustusandjat, reorganiseeriti KindlustusEst. Alates 2005. aastast alustas ettevõte tegevust kindlustusmaaklerina.

**Ettevõtte eesmärk**

KindlustusEsti ülesanne on esindada klienti suhetes kindlustusseltsiga, mis seisneb parima hinna ja kvaliteedi suhtega kindlustusseltsi ja -pakkumise leidmises. KindlustusEst pakub kindlustusmaaklerteenust nii era- kui äriklientidele. Alates ettevõtte loomisest on KindlustusEsti eesmärgiks olnud klientidele parimate kindlustuslahenduste pakkumine ja selle saavutamiseks tehakse koostööd võimalikult paljude Eestis tegutsevate kindlustusseltsidega.

Kindlustusest Kindlustusmaakler on Eesti Kindlustusmaaklerite Liidu (EKML) liige.

## Välislingid
* Ettevõtte koduleht
Bernhard I (Saksi)

**Bernhard I** (u. 950 – 9. veebruar 1011) oli Saksi hertsog aastatel 973–1011, teine Billungite dünastiast, hertsog Hermanni ja Oda poeg. Ta laiendas oma isa võimu märkimisväärselt.

Ta võitles daanidega 974., 983. ja 994. aastal nende sissetungide ajal. Ta toetas Otto III järglust Heinrich Riiaka vastu. 986. aastal sai temast marssal ning 991. ja 995. aastal ühines ta noore Ottoga kampaanias slaavlaste vastu. Ta suurendas oma võimu krooni suhtes; kui tema isa oli kuninga esindaja hõimu juures, oli Bernhard hõimu esindaja kuninga juures. Bernhard suri 1011. aastal ning maeti Püha Miikaeli kirikusse Lüneburgis.

## Perekond

990. aastal abiellus Bernhard Hildegardiga. Nad said järgmised lapsed:

* Hermann, suri noorelt
* Bernhard II, järglane
* Thietmar, krahv, suri duellil 1. aprillil 1048 Pöhldes
* Gedesdiu (või Gedesti) (suri 30. juunil u. 1040), Meteleni (993. aastast) ja Herfordi (1002. aastast) abtiss

ja ilmselt:

* Matilda, nunn
* Othelindis (suri 9. märtsil 1044)
Krisztina Morvai

**Krisztina Morvai** (sündinud 22. juunil 1963 Budapestis) on Ungari poliitik ja advokaat. Ta oli 2009–2019 Euroopa Parlamendi liige.

Ta lõpetas 1986. aastal Loránd Eötvösi Ülikooli õigusteaduse erialal ja töötas 1987. aastast samas kriminaalõiguse õppetoolis. 1989–1990 õppis Londoni Kings College'is ja sai magistrikraadi. 2003. aastal kaitses ta Loránd Eötvösi Ülikoolis doktoritöö.

Morvai töötas aastatel 2002–2006 ÜRO-s naiste diskrimineerimise kaotamise eksperdikomisjoni liikmena. Ta kirjutas uurimuse koduvägivallast Ungaris ning avaldas selle raamatuna "Terror a családban" ('terror perekonnas').

Morvai oli 2009. aastast Euroopa Parlamendi liige. Ta kandideeris Euroopa Parlamenti Jobbiku nimekirja esinumbrina nii 2009. kui ka 2014. aastal, kuid Jobbiku liikmeks ta ei astunud. 2019. aastal oli ta sõltumatu saadik ning toetas Fideszit.

2014. aastal külastas ta Ukraina okupeeritud alasid ning avaldas toetust mässulistele. Ukraina kehtestas seejärel Morvaile riiki sissepääsu keelu.

Teda on süüdistatud populismis ja antisemitismis.

## Viited

## Välislingid
*https://www.morvaikrisztina.hu/
*http://www.europarl.europa.eu/meps/et/96661/KRISZTINA_MORVAI/home
Mechelen

**Mechelen** on linn Belgias. Mechelen asub suure linna-ja tööstuspiirkonna, Brüsseli-Antwerpeni keskmes, 25&nbsp;km kaugusel mõlemast linnast.

Elanikud töötavad enamasti linna lõunapoolses tööstuspiirkonnas ja põhjapoolsetes kontoripiirkondades, samuti lähedalasuvate linnade kontorites või tööstuspiirkondades.

Linnas elas Eesti päritolu maalikunstnik Michel Sittow. Ta kolis sinna 16. sajandi esimesel poolel ja oli seal kolm aastat õukonna maalikunstnik.


Mechelen_City_Hall_01.JPG|Mecheleni keskaegne raekoda
Mechelen_Sint-Rombouts.JPG|Mecheleni linnakiriku katedraal, mis on tuntud kirikukellade poolest
Groen_waterke_Mechelen_a.JPG|"Väike roheline vesi", väike linnakanal mis jookseb läbi Mecheleni


## Vaata ka
*Mecheleni rüüstamine

## Viited
Ionás Nikoláou

**Ionás Nikoláou** (kreeka Ιωνάς Νικολάου; sündinud 21. jaanuaril 1963 Nikosias) on Küprose poliitik, ta kuulub erakonna Dimokratikós Sinagermós ridadesse. Ta oli 28. veebruarist 2013 kuni 2. maini 2019 Küprose justiitsminister.

Ta on lõpetanud Thessaloníki Aristotelese Ülikooli.

28. veebruarist 2013 kuni 2. maini 2019 Küprose justiitsminister. Ta astus 2. mail 2019 justiitsministri ametikohalt tagasi, kui võimude saamatus sarimõrvari pidurdamisega tekitas saareriigis pahameeletormi.

## Viited
Näpitsfriis

**Näpitsfriis** (saksa keeles *Zangenfries*, *Zangenmuster* 'näpitsornament', eesti keeles on selle vasteks pakutud ka terminit *tangisfriis*) on germaani päritoluga ornamentaalne friis, mis moodustub kolmnurkadest ja ringidest kujundatud reljeefsetest näpitsataolistest motiividest. Tuntuim näpitsfriis paikneb 6. sajandist pärineval idagootide kuninga Theoderichi hauamonumendil Ravennas. Iseloomulik ainult rahvasterännuajale, hilisemas kunstis ei esine. Tähele on pandud selle ornamendi kontrasti roomapärase hoonega kui midagi spetsiifiliselt mitte-roomapärast, kuigi ka antiikne pärlvööt esineb hoone kaunistuste hulgas.

Näpitsfriisi taolist servakaunistust leiab Lõuna-Skandinaavia ja Jüütimaa rahvasterännuaegsetel sõlgedel.

Uusajal on ornamendimotiivi kasutatud New Yorgis Broadwayl 1927. aastal ehitatud ja 1966. aastal lammutatud Ziegfieldi teatri fassaadikujunduses.

## Pildid

File:Dome exterior - Mausoleum of Theodoric - Ravenna 2016.jpg|Friis jookseb ümber kogu hoone kuppelkatuse allservas ning on ka igas seinanišis
File:Motivo a tenaglia, Mausoleo di Teodorico.jpg|Paralleelselt näpitsamotiiviga jookseb friisi servas antiigist pärit motiiv pärlvööt
Ziegfeld-Theatre-1931.jpg|Ziegfeldi teater 1931. aastal


## Oletused ornamendi päritolu kohta
Sarnane kujund on leitud Lõuna-Skandinaavia ja Jüütimaa rahvasterännuaegses kullassepakunstis, üks näide on ka kullatud hõbedast reljeefne sõlg Kirchheimist (Nürtingen, Württemberg), mida on peetud Skandinaaviast pärinevaks. Sama ornament ääristab reljeefse loomastiilis ornamendiga sõlgesid, mis on leitud Vedstrupist, Høvlsbakkest ja Hove Møllest Sjællandilt. Kuivõrd germaanlaste puithooneid pole säilinud, jääb selle kullassepakunstis hästi tuntud ornamendi esinemine ka tolleaegsetel hoonetel vaid oletuseks.

Teine seletus tuleb ette Itaalia kunsti- ja reisijuhtides, kus viidatakse S. Ferri tõlgendusele, milles võrreldakse Theoderichi mausoleumi väliskujunduse sarnasust ümmarguse telgiga: ornament peaks sel juhul kujutama riputusrõngaid, mis hoiavad ülal telgi seinu.

## Vaata ka
* Rahvasterännuaeg
* Theoderichi mausoleum

## Viited
Brzostek

**Brzostek** on linn Poolas Podkarpacie vojevoodkonnas Dębica maakonnas, Brzosteki valla halduskeskus.

Brzostek asub Wisłoka jõe ääres, Dębicast umbes 19 km lõunas.

Ürikutes on Brzostekit esimest korda mainitud aastatel 1123–1125. Magdeburgi linnaõigused sai Brzostek 1367. aastal. 1934. aastal kaotas Brzostek linnaõigused, 1. jaanuaril 2009 sai aga linnaõigused tagasi.

## Viited
Dylan Strome

**Dylan William Strome** (sündinud 7. märtsil 1997 Mississaugas Ontario provintsis) on Kanada jäähokimängija, kes mängib keskründajana NHL-i klubis Washington Capitals.

2015. aastal valis Arizona Coyotes ta NHL-i *[[NHL-i draft|draft]]*is kolmanda valikuna. Enne seda oli ta mänginud Ontario Hockey League'i (OHL) klubis Erie Otters. Hooajal 2014–15 pälvis ta OHL-i põhihooaja resultatiivseimale mängijale antava Eddie Powers Memorial Trophy, lisaks sai ta samal hooajal kõige spordimehelikumale mängijale antava William Hanley Trophy.

Coyotesi meeskonnas tegi ta oma NHL-i debüüdi 18. oktoobril 2016, kuid mängis hooajal 2016–17 põhiliselt Ottersis. Järgmisel hooajal sai ta Coyotesis juba rohkem mänguaega ja lõi liigas neli väravat, kuid mängis siiski suurem ajast AHL-is Coyotesi noorteklubis Tucson Roadrunners.

2018. aasta novembris liitus ta Chicago Blackhawksiga. Oma seni resultatiivseimal hooajal, 2018–19 lõi ta Blackhawksi meeskonnas NHL-is 17 väravat ja andis 34 väravasöötu. 26. jaanuaril 2022 tegi ta mängus Detroit Red Wingsi vastu oma esimese kübaratriki NHL-is.

2022. aasta juulis sõlmis ta üheaastase lepingu Washington Capitalsiga.

2019. aasta maailmameistrivõistlustel võitis ta Kanada jäähokikoondisega hõbemedali.

Tema vend Ryan Strome mängib samuti NHL-is.

## Viited

## Välislingid
* Dylan Strome NHL.com lehel
* Dylan Strome hockeydb.com lehel
Ordulf (Saksi)

**Ordulf** (mõnikord *Otto*) (u. 1022 – 28. märts 1072) oli Saksi hertsog 1059. aastast, kui ta järgnes oma isale Bernhard II-le, kuni oma surmani. Ta kuulus Billungite perekonda.

## Valitsemine

Kogu tema valitsemine oli haaratud sõdadest vendidega. Ta oli selles püüdluses Taaniga liitlane ja ta tugevdas liitu abiellumisega 1042. aastal Norra kuninga Olav II Haraldssoni tütre Wulfhildiga. Nende poeg Magnus järgnes Ordulfile Saksi hertsogina.

Ordulfi teine naine Gertrude Haldenslebenist, krahv Konradi tütar, vangistati Mainzis 1076. aastal ja suri 21. veebruaril 1116. Nende poeg Bernhard suri pärast hobuselt kukkumist Lüneburgis 15. juulil teadmata aastal.

Ordulf on maetud Püha Miikaeli kirikusse Lüneburgis.
Błażowa

**Błażowa** on linn Poolas Podkarpacie vojevoodkonnas Rzeszówi maakonnas, Błażowa valla halduskeskus. Błażowa asub Rzeszówi kesklinnast umbes 19 km lõunakagus.

Ürikutes on Błażowat esmamainitud 1429. aastal, linnaõigused sai 1770. aastal. 1772. aastal läks Błażowa Esimese Poola jagamise tulemusel Habsburgide Austria keisririigi võimu alla.

Aastatel 1975−1998 kuulus Błażowa Rzeszówi vojevoodkonna koosseisu.

## Viited
Bernhard II (Saksi)

**Bernhard II** (u. 995 – 29. juuni 1059) oli Saksi hertsog aastatel 1011–1059, kolmas Billungite dünastiast, Bernhard I ja Hildegardi poeg. Lisaks oma ametikohale Saksimaal olid tal Friisimaa krahvi õigused.

Bernhard laiendas Saksi hertsogi võimu ja teda peetakse suurimaks Billungiks. Ta oli algselt Saksa-Rooma keisri Heinrich II toetaja ning saatis teda reisil Poolasse, et pidada läbirääkimisi 1018. aasta Bautzeni rahu üle. Kuid 1019.–1020. aastal mässas ta Heinrichi vastu ja saavutas Saksi hõimuseaduste tunnustamise, midagi, mida tema isa ei teinud. Seejärel naasis ta sõtta obotriitide ja lutitšitega (kaks slaavi hõimu) ning tõmbas nad oma mõjupiirkonda nende juhi Gottschalki kaudu.

Ta toetas Saksa-Rooma keisrit Konrad II 1024. aastal ja tema poega Heinrich III, kuigi ta hakkas viimast kartma selle läheduse tõttu peapiiskop Adalbert von Bremeniga, keda ta pidas spiooniks ja Saksi hertsogite juurdunud vaenlaseks. Kuigi ta oli kriitiline liitlane taanlastele, kes andsid olulise toetuse  Heinrichi sõdadele Madalmaades, oli Bernhard Adalberti surmani mässu äärel. Tema ülejäänud valitsemisaeg oli siiski vaikne.

1045. aastal püstitas ta Hamburgi Alsterburgi. Ta suri 1059. aastal ja talle järgnes tema poeg Ordulf. Ta on maetud Püha Miikaeli kirikusse Lüneburgis.

## Abielu ja lapsed

Saksi hertsog Bernhard II abiellus Heinrich von Schweinfurti tütre Eilikaga. Nad said järgmised lapsed:

* Gertrude (u. 1030 – 4. august 1113)
* Ordulf (u. 1020 – 28. märts 1072)
* Hermann
* Ida
Jared McCann

**Jared McCann** (sündinud 31. mail 1996 Stratfordis Ontario provintsis) on Kanada jäähokimängija, kes mängib ründajana NHL-i klubis Seattle Kraken.

2015. aastal valis Vancouver Canucks ta NHL-i ''draft''is 24. valikuna. Enne karjääri NHL-is mängis ta Ontario Hockey League'i klubis Sault Ste. Marie Greyhounds. 2015. aasta oktoobris tegi ta Canucksi meeskonnas oma NHL-i debüüdi.

2016. aasta mais liitus ta Florida Panthersiga. Suurema osa hooajast 2016–17 mängis ta Panthersi noorteklubis Springfield Thunderbirds AHL-is. 2019. aasta veebruaris asus ta mängima Pittsburgh Penguinsis. 2021. aasta juulis müüs Penguins McCanni mängijaõigused Toronto Maple Leafsile. Samal kuul valiti McCann *Expansion Draft*i põhjal mängima Seattle Krakeni, mis debüteeris NHL-is hooajal 2021–22.

2019. aasta maailmameistrivõistlustel võitis McCann Kanada koondises hõbemedali.

## Välislingid
* Jared McCann NHL.com lehel
* Profiil hockeydb.com lehel
UNESCO maailmapärand Põhja-Makedoonias

**[[Põhja-Makedoonia]]** alal on **[[UNESCO maailmapärandi nimistu]]s** kaks objekti ja ootenimistus neli objekti.

Nimistusse on kantud:
*üks looduspärandi objekt:
**2021 Karpaatide ja teiste Euroopa regioonide muistsed ja põlised pöögimetsad. Ühispärand Albaania, Austria, Belgia, Bosnia ja Hertsegoviina, Bulgaaria, Hispaania, Horvaatia, Itaalia, Poola, Prantsusmaa, Rumeenia, Saksamaa, Slovakkia, Sloveenia, Šveitsi, Tšehhi ja Ukrainaga
*üks segapärandi objekt:
**1979, 1980, 2019 Ohridi piirkonna loodus- ja kultuuripärand. Ühispärand Albaaniaga

Ootenimistus on neli objektiː
*kaks kultuuripärandi objekti:
**2009 "Kokino arheoastronoomiline koht"
**2020 "Kurbinovo Püha Jüri (Sv Gjorgji) kirik"

*kaks looduspärandi objekti:
**2004 "Slatinski Izvori koobas"
**2004 "Markovi Kuli"

## Viited

## Välislingid
*UNESCO maailmapärand Põhja-Makedoonias. UNESCO maailmapärandi koduleht. Inglise keeles (vaadatud 27. aprillil 2023)
Albaania keele murded

'''Albaania keeles''' on palju **murdeid**, kuid kaks suuremat murderühma on toski ja geegi, mida räägitakse vastavalt Albaania lõuna- ja põhjaosas. Kaht murderühma eraldab Škumbini jõgi.

## Ajalugu
Kirjakeel, mis võeti kasutusele aastal 1909, põhines kuni teise maailmasõjani Elbasani läheduses räägitaval lõunageegi murdel, kuid pärast sõja lõppu hakkas levima toski murderühm. Kosovo ja Põhja-Makedoonia albaanlased kasutasid peamiselt geegi varianti, kuid aastast 1974 võtsid ka nemad toski variandi omaks.

## Geegi murderühm
Geegi murderühm jaguneb neljaks murdeks: lõunageegi, keskgeegi, loode- ehk läänegeegi ja kirde- ehk idageegi murdeks.  
### Lõunageegi murre
Lõunageegi murret räägitakse Durrësis; Elbasani, Peqini ja Kavajë põhjaosas ning Struga ja Tirana kirdeosas. 
### Keskgeegi murre
Keskgeegi murret räägitakse Debaris, Gostivaris, Krujës, Peshkopis, Matis, Kumanovos, Mirditë'i ja Tetovo lõunaosas, Struga idaosas.
### Loodegeegi murre
Loodegeegi murret räägitakse Montenegros, Kosovo loodeosas, Lezhë'is, Mirditë'i loodeosas, Pukë'is ja Shkodëris.
### Kirdegeegi murre
Kirdegeegi murret räägitakse Kosovos, Preševos, Hasis, Kukësis, Tropojë'is, Mirditë'i kirdeosas ja Tetovo põhjaosas.

## Toski murderühm
Toski murderühm jaguneb viieks murdeks: põhjatoski, labi, çami, arvanitika ja arbereši murdeks. 
### Põhjatoski murre
Põhjatoski murret räägitakse Beratis, Fieris, Gramshis, Kolonjë'is, Korçë'is, Ohëris, Përmetis, Struga lõunaosas, Pogradecis, Prespas ja Vlorë'i põhjaosas.
### Labi murre
Labi murret räägitakse Vlorë'i lõunaosas, Dukatis, Himarë'is, Mallakastëris, Delvinë'is, Gjirokastëris ja Sarandë'is.
### Çami murre
Çami murret räägitakse Sarandë'i lõunaosas ja Kreeka põhjaosas.
### Arvanitika murre

Arvanitika murret räägitakse Kreeka lõunaosas Peloponnesose poolsaarel, Atikas, Euboial ja lähedal asuvatel saartel.
### Arbereši murre

Arbereši murret räägitakse Itaalia kaguosas Sitsiilial, Kalaabria poolsaarel, Basilicatas, Campanias, Molises, Abruzzos ja Apuulia poolsaarel.

## Vahemurre
Vahemurret räägitakse Elbasani, Peqini, Kavajë ja Librazhdi lõunaosas, Gramshi ja Lushnjë kesk- ja põhjaosas.

## Võrdlus

## Viited
Adam Henrique

**Adam Henrique** (sündinud 6. veebruaril 1990 Brantfordis Ontario provintsis) on Kanada jäähokimängija, kes mängib keskründajana NHL-i klubis Edmonton Oilers.

2008. aastal valis New Jersey Devils ta NHL-i ''draft''is 82. valikuna. Enne seda oli ta mänginud Ontario Hockey League'i (OHL) klubis Windsor Spitfires. Aastatel 2009 ja 2010 võitis ta Spitfiresiga Memorial Cupi võitjaks. 2010. aastal pälvis Henrique OHL-i väljalangemismängude kõige väärtuslikuma mängija auhinna Wayne Gretzky 99 Award.

NHL-is tegi ta Devilsi meeskonnas debüüdi 11. aprillil 2011. See oli tema ainus mäng NHL-is hooajal 2010–11; ülejäänud hooajal oli ta mänginud Devilsi noorteklubis Albany Devils AHL-is. Hooajal 2011–12 kuulus ta juba New Jersey Devilsi põhikoosseisu. Hooajal 2011–12 lõi ta NHL-i põhihooajal 16 väravat ja kogus 51 punkti ning valiti liiga hooaja uustulnukate sümboolsesse koosseisu. Devils jõudis hooajal 2011–12 Stanley karika finaali, kus kaotati Los Angeles Kingsile mängudega 2:4.

2017. aasta novembris kaubeldi Henrique Devilsist Anaheim Ducksi. Seal oli tema resultatiivseim hooaeg 2019/20, mil ta lõi 26 väravat ja andis 17 väravasöötu.

2024. aasta märtsis kaubeldi Henrique Devilsist Edmonton Oilersi.

2019. aasta maailmameistrivõistlustel võitis Henrique Kanada koondises hõbemedali. 2021. aastal tuli ta Kanada koondisega maailmameistriks.

## Viited

## Välislingid
* Adam Henrique NHL.com lehel
* Adam Henrique hockeydb.com lehel
Egiptuse albaanlased

**Albaanlased Egiptuses** (albaania keeles *Shqiptarët në Egjipt*, araabia keeles الألبان في مصر ehk *al'alban fi misr*) on osaliselt assimileerunud vähemus ja osa albaania diasporaast. Kogukond hakkas kasvama Osmanite riigi haldusteenistujatest ja sõjaväelastest. Esialgu suhteliselt suur albaania kogukond on tänapäevaks oluliselt vähenenud (18 000 liiget).

## Viited
Landau Teoreetilise Füüsika Instituut

**Venemaa Teaduste Akadeemia Landau-nimeline Teoreetilise Füüsika Instituut** (vene keeles Институт теоретической физики имени Л. Д. Ландау РАН) on Venemaa Teaduste Akadeemia teadusuurimisinstituut.

Instituut asutati 1964. aastal, varsti pärast Lev Landauga (1908–1968) juhtunud autoõnnetust. Asukohaks valiti Moskva oblastis asuv Tšernogolovka (Moskva ringteelt 43 km).

Aastatel 1964–1991 juhtis instituuti akadeemik Issaak Halatnikov.

Instituudi juures tegutseb aspirantuur.
   
## Välislingid
*Instituudi koduleht
UNESCO maailmapärand Sloveenias

**[[Sloveenia]]** alal on **[[UNESCO maailmapärandi nimistu]]s** neli objekti ja ootenimistus viis objekti.

Nimistusse on kantud:
*kolm kultuuripärandi objekti:
**2011 Alpide ümbruse ajaloolised vaielamud. Ühispärand Austria, Itaalia, Prantsusmaa, Saksamaa ja Šveitsiga
**2012 Elavhõbeda pärand. Almadén ja Idrija. Ühispärand Hispaaniaga
**2021 Jože Plečniki tööd Ljubljanas – inimkeskne linnakujundus
*kaks looduspärandi objekti:
**1986 Škocjani koopad
**2017 Karpaatide ja teiste Euroopa regioonide muistsed ja põlised pöögimetsad. Ühispärand Albaania, Austria, Belgia, Bosnia ja Hertsegoviina, Bulgaaria, Hispaania, Horvaatia, Itaalia, Põhja-Makedoonia, Poola, Prantsusmaa, Rumeenia, Saksamaa, Slovakkia, Šveitsi, Tšehhi ja Ukrainaga

Ootenimistus on neli objektiː
*kolm kultuuripärandi objekti:
**1994 "Fuzina mäed Bohinjis"
**2000 "Franja partisanihospidal"
**2016 "Rahu tee Alpidest Aadria mere äärde – Esimese maailmasõja pärand"
*üks looduspärandi objekt:
**2015 "Klassikaline karst (sloveeni keeles *klasicni kras*)"

## Viited

## Välislingid
*UNESCO maailmapärand Sloveenias. UNESCO maailmapärandi koduleht. Inglise keeles
Tallinna Katusekino

**Tallinna Katusekino** oli Tallinnas Viru Keskuse terrassil asunud välikino. See oli ainus regulaarselt filme näitav välikino Eestis. Kino pidas üleval **Katusekino OÜ**. Kino tegutses aastatel 2009–2014.

2010. aastal pälvis kino Tallinna kultuuriteo auhinna.

## Viited

## Välislingid
*https://maaleht.delfi.ee/news/eestielu/arhiiv/tallinna-kultuuriteo-laureaadid-on-riina-roose-ja-katusekino?id=38783061
*https://elu24.postimees.ee/2874847/katusekino-paneb-uksed-kinni-miks
Tartu Memento

**Tartu Memento** on Tartus tegutsev mittetulundusühing, mis tegeleb Eesti iseseisvuse eest võidelnute, Nõukogude ajal represseeritute temaatikaga. Ühing kuulub Eesti Memento Liitu.

Ühingu eestvedamisel on Tartusse püstitatud mitmeid teemakohaseid mälestusmärke, näiteks Murtud Rukkilill.

Tartu Memento asutati 23. aprillil 1989 ja algul tegutses see Eesti Õigusvastaselt Represseeritute Liidu Tartu osakonnana. Esimeheks valiti Enn Tarto.

## Viited

## Välislingid
*Koduleht
Rymanów

**Rymanów** on linn Poolas Podkarpacie vojevoodkonnas Krosno maakonnas, Rymanówi valla halduskeskus. Rymanów asub Krosnost umbes 14 km lõunakagus.

Rymanów sai Magdeburgi linnaõigused 1376. aastal.

Aastatel 1975–1998 kuulus Rymanów Krosno vojevoodkonna koosseisu.

## Galerii

Rymanów, náměstí.jpg
Rymanow main street.JPG
Rymanów,_ul._Grunwaldzka.jpg
Rymanów,_pałac_(HB4).jpg


## Viited
Magnus (Saksi)

**Magnus** (u. 1045 – 23. august 1106) oli Saksi hertsog aastatel 1072–1106. Ordulfi ja Wulfhildi vanema poja ja järglasena oli ta viimane Billungitest.

## Mäss

1070. aastal, enne hertsogiks saamist, ühines ta Baieri hertsogi Otto von Northeimiga mässus Saali dünastiast keiser Heinrich IV vastu. Ottot süüdistati vandenõus mõrvata kuningas ja otsustati, ta peab võitlema oma süüdistajaga. Hertsog küsis eskorti kohtumispaigale ja tagasi. Kui sellest keelduti, keeldus ta ilmumast ja sellest tulenevalt jäeti Baierist ilma, samal ajal tema Saksimaad rüüstati. Mäss suruti maha 1071. aastal ja Magnus tabati. Magnus pandi vangi Harzburgi lossi, imposantsesse keiserlikku kindlusesse, mis põletas nii Saksi vabadusi. Teda ei vabastatud peale tema Saksi hertsogkonna troonile saamist enne, kui vabastati 70 Lüneburgis tabatud švaabimaalast.

## Esimene Langensalza lahing

1073. aastal hävitati Harzburg ja see tekitas Heinrichis viha. Ta uuendas taas konflikti Saksimaaga. Esimeses Langensalza lahingus 1075. aastal tabati Magnus taas. Pärast vabastamist ühines ta Švaabimaa hertsogi ja vastukuninga Rudolf von Rheinfeldiga ning osales Mellrichstadti lahingus (7. augustil 1078), kus ta päästis Rudolfi elu. Kuid tema ja saksid ei toetanud kunagi täielikult Švaabimaa Rudolfit ja ta leppis Heinrichiga ära, võideldes isegi kuninglikes jõududes slaavlaste vastu.

## Pärand

Magnus oli Bremeni peapiiskopi Adalberti kibestunud vaenlane, kelle tooli ta korduvate rüüsteretkedega ahistas. 1106. aastal, Heinrich IV-ga samal aastal ta suri. Tema hertsogkond anti Lothar von Supplinburgile ja tema maad jaotati tema tütarde vahel abielust Béla I tütre Sophiaga (abiellus 1071), minnes seega Wulfhilde (1075–1126) kaudu, kes abiellus Baieri hertsogi Heinrich IX-ga, Welfidele, ja Eilika (1080 – 16. jaanuar 1142) kaudu, kes abiellus krahv Otto von Ballenstedtiga, Askaniatele.
Eesti Autoriõiguste Kaitse Organisatsioon

**Eesti Autoriõiguste Kaitse Organisatsioon** on mittetulundusühing, mille eesmärk on kaitsta filmi-, muusikaautorite ja -tootjate õigusi ja huve Eestis. Ühing kanti Äriregistrisse 1999. Ühingu varasem nimi oli *Eesti Filmilevitajate Liit*. Ühingu tegevdirektor on Erik Mandre.

## Viited

## Välislingid
*Koduleht
338 eKr

**338. aasta eKr** ehk *[[ab urbe condita]]* CDXVI (416). 

## Sündmused
*Chaironeia lahingus said Ateena ja Teeba väed Makedoonia vägedelt lüüa.

## Sündinud
*...

## Surnud
*Isokrates, kreeka kõnemees
Põimornament

**Põimornament** on ornamentaalne pinnakaunistus, mis on moodustatud reeglipäraselt või vabalt üksteisega põimunud paeltest ja joontest. Mõnikord on ornamenti põimitud ka figuure ja taimemotiive. 

Põimornament võib kaunistada raamistusi või moodustada friise ehituskunstis, raamatumaalis või keraamikas. Esines juba 3. aastatuhandel eKr Aasia maades ja hiljem Vana-Rooma kunstis. Euroopa kunsti ajaloos jäi põimornamendi kasutuse kõrgaeg 6.–10. sajandi vahele, kuid mitmesuguseid põiminguid ja sõlmemotiive kasutati ka gootikas ja renessansis ning põimornament taasavastati historitsistliku ornamendina.

## Pildid

File:Mosaic in Villa Romana del Casale, by Jerzy Strzelecki, 15.jpg|Rooma mosaiikpõrand põimornamendiga. Villa Romana del Casale
File:Sutton Hoo belt buckle.jpg|Vööpannal Sutton Hoo laevmatusest
File:Meister des Book of Durrow 002.jpg|Põimornament loomade kehadest. Book of Durrow
File:Meigle 5.jpg|Hauakivi Šotimaalt 8.-9. sajandist
File:9690 - Milano - S. Ambrogio - San Vittore in Ciel d&#039;oro - Foto Giovanni Dall&#039;Orto 25-Apr-2007.jpg|9. sajandi reljeef altaril St. Ambrogio basiilikas Milanos
File:Tatev - Drum 1.jpg|Põimornamendist rist Tatevi kiriku tambuuril Armeenias
File:Saint Louis Psalter 30 verso.jpg|Louis Püha psalter 12.-13. sajandi vahetusest
File:Codex page with portrait by Ambrogio de Predis.jpg|16. sajandi käsikirjaline raamat, illustratsioon Ambrogio de Predis


## Vaata ka
* Loomastiil
* Varakeskaeg
* Romaani kunst

## Viited

## Välislingid
* Flechtornament. Reallexikon zur Deutschen Kunstgeschichte
* Entrelacs. Reallexikon zur Deutschen Kunstgeschichte
Shea Theodore

**Shea Theodore** (sündinud 3. augustil 1995 Langleys Briti Columbia provintsis) on Kanada jäähokimängija, kes mängib kaitsjana NHL-i klubis Vegas Golden Knights.

2013. aastal valiti ta NHL-i ''draft''is Anaheim Ducksi poolt 26. valikuna. Juuniorina mängis ta Western Hockey League'i klubis Seattle Thunderbirds.

Debüüdi NHL-is tegi ta hooajal 2015–16.

2018. aasta septembris sõlmis ta seitsmeaastase lepingu Vegas Golden Knightsiga.

2015. aastal tuli ta Kanada kuni 20-aastaste koondisega juunioride maailmameistriks. 2019. aasta maailmameistrivõistlustel võitis Theodore Kanada koondises hõbemedali.

## Viited

## Välislingid
* Shea Theodore NHL.com lehel
* Shea Theodore hockeydb.com lehel
Darnell Nurse

**Darnell Nurse** (sündinud 4. veebruaril 1995 Hamiltonis Ontario provintsis) on Kanada jäähokimängija, kes mängib kaitsjana NHL-i klubis Edmonton Oilers.

2013. aastal valis Anaheim Ducks ta NHL-i ''draft''is 26. valikuna. Juuniorina mängis ta Ontario Hockey League'i klubis Sault Ste. Marie Greyhounds.

Debüüdi NHL-is tegi ta hooajal 2014–15, kuid Oilersi põhikoosseisu on ta kuulunud alates järgmisest hooajast.

2015. aastal tuli Nurse Kanada kuni 20-aastaste koondisega juunioride maailmameistriks. Ta on kuulunud Kanada jäähokikoondisse 2018. ja 2019. aasta maailmameistrivõistlustel.

## Välislingid
* Darnell Nurse NHL.com lehel
* Darnell Nurse hockeydb.com lehel
Schmidti Maa Füüsika Instituut

**Venemaa Teaduste Akadeemia Schmidti-nimeline Maa Füüsika Instituut** (vene keeles Институт физики Земли имени О. Ю. Шмидта РАН) on Venemaa Teaduste Akadeemia teadusuurimisinstituut.

Schmidti Maa Füüsika Instituut loodi 1955. aastal Moskvas NSV Liidu Teaduste Akadeemia Geofüüsika Instituudi reorganiseerimise tulemusena.  

## Varasemad nimetused
***NSV Liidu Teaduste Akadeemia Maa Füüsika Instituut** (1955–1956)
***NSV Liidu Teaduste Akadeemia Schmidti-nimeline Maa Füüsika Instituut** (1956–1991; Otto Schmidti auks)
***Venemaa Teaduste Akadeemia Schmidti-nimeline Maa Füüsika Instituut** (1991–1993)
***Venemaa Teaduste Akadeemia Schmidti-nimeline Maa Füüsika Ühendatud Instituut** (1993–2004)
__NOTOC__
## Juhtimine
Aastatel 1960–1988 juhtis instituuti akadeemik Mihhail Sadovski.

## Osakonnad
*Planetaarne geofüüsika ja geodünaamika
*Geofüüsikaline luure ja rakenduslik geodünaamika
*Loodus- ja inimtekkelised katastroofid ning Maa seismilisus
*Geoelektromagnetväljad ja geosfäärivahelised vastastikmõjud
*Matemaatiline geofüüsika ja geoinformaatika
*Graviinertsiaalsed uuringud
*Koordinatsiooni- ja prognostikakeskus

## Välislingid
*Instituudi koduleht
339 eKr

**339. aasta eKr** oli 339. aasta enne meie ajaarvamist, Vana-Rooma ajaarvamise järgi *[[ab urbe condita]]* CDXV (415). 

## Sündmused
*Vana-Rooma konsuliteks olid Ti. Aemilius Mamercinus ja Q. Publilius Philo.
*...

## Sündinud
*...

## Surnud
*Ateas, sküütide kuningas
340 eKr

**340. aasta eKr** ehk *[[ab urbe condita]]* CDXIV (414). 

## Sündmused
*Rooma konsulid olid Publius Decius Mus ja Titus Manlius Torquatus.
*Puhkes latiini sõda Rooma ja latiini linnade liidu vahel.

## Sündinud
*...

## Surnud
*...
UNESCO maailmapärand Moldovas

**[[Moldova]]** alal on **[[UNESCO maailmapärandi nimistu]]s** üks objekt ja ootenimistus kaks objekti.

Nimistusse on kantud:
*üks kultuuripärandi objekt:
**2005 Struve geodeetiline kaar. Ühispärand Eesti, Leedu, Läti, Norra, Rootsi, Soome, Ukraina, Valgevene ja Venemaaga

Ootenimistus on kaks objektiː
*üks kultuuripärandi objekt:
**2017 "Orheiul Vechi arheoloogiline maastik"

*üks segapärandi objekt:
**2011 "Bălți stepi tüüpilised mustmullad"

## Viited

## Välislingid
*UNESCO maailmapärand Moldovas. UNESCO maailmapärandi koduleht. Inglise keeles (vaadatud 28. aprillil 2023)
NSV Liidu Teaduste Akadeemia Geofüüsika Instituut

**NSV Liidu Teaduste Akadeemia Geofüüsika Instituut**, akronüüm **GEOFIAN**, (vene keeles Институт теоретической геофизики Академии наук СССР) oli NSV Liidu Teaduste Akadeemia teadusuurimisinstituut (1937–1955).

**NSV Liidu Teaduste Akadeemia Teoreetilise Geofüüsika Instituut** rajati akadeemik Otto Schmidti initsiatiivil 28. jaanuaril 1937 Moskvas. Ta määrati seda juhtima. Schmidt jätkas ühtlasi ka senises ametis – Põhja-meretee Peavalitsuse ülemana. 

1946. aastal liideti Teoreetilise geofüüsika instituudiga NSV Liidu Teaduste Akadeemia Seismoloogia Instituut; asutuse nimetuses toimus väike muutus: *NSV Liidu Teaduste Akadeemia Geofüüsika Instituut*. Direktoriametis jätkas 1949. aastani  Otto Schmidt (kes seejärel oli samas kuni elu lõpuni osakonnajuhataja). Aastatel 1949–1955 juhtis instituuti geofüüsik Grigori Gamburtsev. Gamburtsev suri juunis 1955 teaduste akadeemias peetud istungil, kus arutati tema juhitava instituudi edasist saatust.

## Instituudi reorganiseerimine
1955. aasta novembris Geofüüsika instituut reorganiseeriti ja selle baasil loodi kolm iseseisvat instituuti:
*NSV Liidu Teaduste Akadeemia Maa Füüsika Instituut
*NSV Liidu Teaduste Akadeemia Atmosfääri Füüsika Instituut
*NSV Liidu Teaduste Akadeemia Rakendusgeofüüsika Instituut

## Viited
Świątniki Górne

**Świątniki Górne** on linn Poolas Väike-Poola vojevoodkonnas Krakówi maakonnas, Świątniki Górne valla halduskeskus. Świątniki Górne asub Krakówi kesklinnast umbes 15 km lõunas.

Esimesed andmed asula kohta (tolleaegse nimega Górki) on 11. sajandist. Küla oli Krakówi katedraalile kuuluv teenistuspaik. Elanikel oli kohustus teenida Krakówi katedraalis kirikuteenritena, valvuritena, kellalööjatena ja külastajate teejuhtidena krüptides.  Esimese Poola jagamise tagajärjel läks Świątniki Górne 1772. aastal Habsburgide Austria keisririigi võimu alla. Linnaõigused sai Świątniki Górne 1997. aastal.

## Galerii

Swiatniki Gorne V 2010 a.jpg
Świątniki Górne remiza BW52.jpg
Świątniki Górne BW52.jpg
Świątniki Górne gmina BW52.jpg


## Viited
Jānis Bordāns

**Jānis Bordāns** (sündinud 21. juunil 1967 Balvis) on Läti jurist ja poliitik, ta on 2014. aastast Uue Konservatiivse Partei liider. Ta oli aastatel 2012–2014 ja 23. jaanuarist 2019 kuni 14. detsembrini 2022 Läti justiitsminister.

Ta lõpetas 1985. aastal Riia 39. Keskkooli. 1992. aastal lõpetas ta Läti Ülikooli õigusteaduskonnas.

Ta töötas 1990. aastate alguses prokuratuuris. 1992. aastast töötas ta Väliskaubanduse ministeeriumis rahvusvaheliste suhete osakonnas. 1993. aasta Läti parlamendivalimistel valiti ta Läti Tee ridades seimi liikmeks.

5. juulist 2012 kuni 22. jaanuarini 2014 oli ta (erakonna Rahvuslik Liit Kõik Läti Eest! – Isamaale ja Vabadusele/LNNK ridades) Läti justiitsminister Valdis Dombrovskise kolmandass valitsuses.

23. jaanuarist 2019 kuni 14. detsembrini 2022 oli ta (Uue Konservatiivse Partei ridades) Läti justiitsminister Arturs Krišjānis Kariņši valitsuses.

## Isiklikku
Jānis Bordāns on abielus ja tal on kolm last.
Pilzno

**Pilzno** on linn Poolas Podkarpacie vojevoodkonnas Dębica maakonnas, Pilzno valla halduskeskus. Pilzno asub Dębicast ligi 12 km edelas.

Esimest korda on Pilznot ürikutes mainitud 1105. aastal. Magdeburgi linnaõigused sai Pilzno 1354. aastal.

Pilzno kuulus aastatel 1975–1998 Tarnówi vojevoodkonna koosseisu.

## Viited
UNESCO maailmapärand Valgevenes

**[[Valgevene]]** alal on **[[UNESCO maailmapärandi nimistu]]s** neli objekti ja viis objekti kandidaati.

Nimistusse on kantud:
*kolm kultuuripärandi objekti:
**Miri linnuse kompleks (2000)
**Radziwilli suguvõsa arhitektuuri-, elamis- ja kultuurikompleks Niasvižis  (2005)
**Struve geodeetiline kaar (2005).  Ühispärand Eesti, Leedu, Läti, Moldova, Norra, Rootsi, Soome, Ukraina ja Venemaaga
*üks looduspärandi objekt:
**Białowieża mets (1979, 1992, 2014). Ühispärand Poolaga 
*nimistusse kandideerib alates 2004. aastast veel viis objekti

## Viited

## Välislingid
*UNESCO maailmapärand Valgevenes. UNESCO maailmapärandi koduleht. Inglise keeles
Tom Lister, Jr.

**Thomas Duane** "**Tom**" **Lister, Jr.** (24. juuni 1958 – 10. detsember 2020) oli Ameerika Ühendriikide näitleja.

## Välislingid

* Tom lister, Jr. Online  
*
UNESCO maailmapärand Lätis

**[[Läti]]** alal on **[[UNESCO maailmapärandi nimistu]]s** kolm objekti ja ootenimistus kolm objekti.

Nimistusse on kantud:
*kolm kultuuripärandi objekti:
**1997 Riia ajalooline keskus
**2005 Struve geodeetiline kaar. Ühispärand Eesti, Leedu, Moldova, Norra, Rootsi, Soome, Ukraina, Valgevene ja Venemaaga
**2023 Kuldīga vanalinn

Ootenimistus on kolm objektiː
*kaks kultuuripärandi objekti:
**2017 "Grobiņa arheoloogiline ansambel"
**2021 "Rundāle lossi paleeansambel aia ja metsapargiga"
*üks segapärandi objekt:
**2011 "Daugava ülemjooksu meandrid"

## Viited

## Välislingid
*UNESCO maailmapärand Lätis. UNESCO maailmapärandi koduleht. Inglise keeles (vaadatud 19. septembril 2023)
UNESCO maailmapärand Leedus

**[[Leedu]]** alal on **[[UNESCO maailmapärandi nimistu]]s** viis objekti ja ootenimistus üks objekt.

Nimistusse on kantud:
*viis kultuuripärandi objekti:
**1994 Vilniuse ajalooline keskus
**2000 Kura säär. Ühispärand Venemaaga
**2004 Kernavė arheoloogiline ala (Kernavė kultuuriline kaitseala)
**2005 Struve geodeetiline kaar. Ühispärand Eesti, Läti, Moldova, Norra, Rootsi, Soome, Ukraina, Valgevene ja Venemaaga
**2023 "Modernistlik Kaunas. Optimismi arhitektuur 1919–1939"

Ootenimistus on üks objektː
*üks kultuuripärandi objekt:
**2003 "Trakai ajalooline rahvuspark"

## Viited

## Välislingid
*UNESCO maailmapärand Leedus. UNESCO maailmapärandi koduleht. Inglise keeles (vaadatud 19. septembril 2023)
UNESCO maailmapärand Ukrainas

**[[Ukraina]]** alal on **[[UNESCO maailmapärandi nimistu]]s** seitse objekti ja 16 objekti kandidaati.

Nimistusse on kantud:
*kuus kultuuripärandi objekti:
**1990 Kiievi Püha Sofia katedraal ümbritsevate sakraalehitistega ja Kiievi koobasklooster
**1998 Lvivi ajaloolise keskuse ansambel
**2005 Struve geodeetiline kaar.  Ühispärand Eesti, Leedu, Läti, Moldova, Norra, Rootsi, Soome, Valgevene ja Venemaaga
**2011 Bukoviina ja Dalmaatsia õigeusu metropoliidi residents
**2013 Tauria Chersonesose antiiklinn ja selle ''chora''. Krimmi okupeerimise tõttu 2014. aastal puudub Ukrainal objekti üle valdus
**2013 Karpaatia regiooni puidust ''tserkvad'' Poolas ja Ukrainas. Ühispärand Poolaga
*üks looduspärandi objekt:
**2007, 2011, 2017 Karpaatide ja teiste Euroopa regioonide muistsed ja põlised pöögimetsad. Ühispärand Albaania, Austria, Belgia, Bulgaaria, Hispaania, Horvaatia, Itaalia, Rumeenia, Saksamaa, Slovakkia ja Sloveeniaga
*nimistusse kandideerib alates 1989. aastast veel 16 objekti

## Objektid okupeeritud Krimmis
*2013 Tauria Chersonesose antiiklinn ja selle ''chora''. Krimmi okupeerimise tõttu 2014. aastal puudub Ukrainal enda selle maailmapärandi nimistu objekti üle valdus ja seda valdab tegelikult Venemaa
*UNESCO maailmapärandi nimistusse kandideerivatest objektidest puudub Ukrainal endal viie objekti üle valdus ja neid valdab tegelikult Venemaa

## Viited

## Välislingid
*UNESCO maailmapärand Ukrainas. UNESCO maailmapärandi koduleht. Inglise keeles (vaadatud 5. mail 2019)